Клаудия Шиффер

**Клаудия Мария Шиффер** (; 1970 елның 25 августы, Райнберг, Төньяк Рейн-Вестфалия) — Алман супермоделе, киноактриса, кинопродюсер һәм Бөекбританиядән ЮНИСЕФ игелекле ихтыяр илчесе.

## Башлангыч еллар
1970 елның 25 августында Райнбергта Хайнц һәм Гудрун Шиффер гаиләсендә туа.

Аның Анна-Каролина исемле апасы һәм ике абыйсы, Штефан һәм Андреас бар. Гаилә зур байлыкка ия булган һәм Дюссельдорф янында яшәгән. Әтисенең юридик практикасы булган, әнисе хуҗабикә булган. Шиффер сүзләренә караганда, үсмер чагында ул оялчан булган, югары буе һәм ябыклыгы аркасында аның комплекслары булган. Үзенең мәктәп еллары турында Шиффер болай әйткән: «Мин йолдыз булмадым. Йолдыз булган башка кызлар да бар иде, аларны барысы да матур дип санаган һәм алар белән аралашырга теләгән. Минем дә дусларым бар иде, тик мин беркайчан да иде аларның компаниясенең 100% бер өлеше булмадым, чөнки алардан бик нык аерылып тордым».

Студент елларында Шиффер әтисе фирмасында эшли. Дюссельдорфның бер төнге клубында Metropolitan Models модель агентлыгы директоры Мишель Леватон белән танышканда аңа 17 яшь була. Ул Клаудиянең ата-анасын модель бизнеста сынап карау мөмкинлеге өчен Парижга җибәрергә ышандыра. Шиффер үзе бу көтелмәгән тәкъдимне очраклы дип тапкан һәм сынау фотосессиясеннән соң, агентлык тиздән хатаны аңлап, аны кире җибәрәчәк, дип уйлаган.

## Модель карьерасы

1987 елда Клаудия Парижга күчә. 1988 елның июлендә ул беренче тапкыр Elle француз хатын-кызлар журналы тышлыгында барлыкка килә. Тиздән Шиффер Chanel йортыннан модельләр күрсәтүгә контракт ала. Chanel белән 1990 елның көз-кыш айларында эшли башлый. Тиздән Клаудия аны Брижит Бардо белән чагыштырырга яраткан йорт директоры Карл Лагерфельд өчен музага әверелә. Кыска гына вакыт эчендә Шиффер халыкара модель сәхнәсенә чыга һәм Синди Кроуфорд, Линда Евангелиста, Наоми Кэмпбелл, Хелена Кристенсен һәм Ева Герцигова белән бергә «башлангыч супермодель»нең берсе була.

Шиффер журналларның тышлыкларындагы фотосурәтләр саны буенча модельләр арасында рекордчы булып тора, бу исә «Гиннесс рекордлар китабы»нда теркәлгән. 2015 елга ул журналларның тышлыкларында меңнән артык тапкыр пәйда булган. Клаудия Cosmopolitan, Elle, Esquire, GQ, Harper 's Bazaar, Marie Claire, Playboy, Rolling Stone, Time, Vanity Fair, Vogue кебек журналлар белән эшләгән. Шиффер барлык әйдәп баручы модельерларны күрсәтүләрендә катнашкан. 

1990 еллар башында Шиффер Guess киеменең реклама кампаниясендә катнаша. 1998 елда Франциянең L'Oreal фирмасы белән чәчләрне карау буенча Elseve продуктлары линиясен алга җибәрү өчен контрактка кул куя. Шулай ук аның Citroën автомобиль компаниясе, Damas ювелир йорты, Revlon косметика компаниясе һәм башкалар белән зур контрактлары булган. 1990 еллардагы башка супермодельләр, Наоми Кэмпбелл, Эль Макферсон һәм Кристи Тарлингтон белән бергә, Шиффер 1995 елда Нью-Йоркта ачылган Fashion Cafe ресторанының йөзе була. Карл Лагерфельд бервакыт Шифферны акча эшләү сәләтен күздә тотып, «яхшы җайга салынган немец бизнес-машинасы» дип атый. Эшенең уңышлы елларында Шиффер дөньяның иң күп түләнә торган моделе булган, эш көнендә 50 мең долларга якын акча эшләгән. 2000 елда Forbes журналы аның еллык хезмәт хакын 9 млн долларга, ә 2002 елда — 38 млн фунт стерлингка бәяләгән.

## Шәхси тормыш
1994—1999 елларда иллюзиончы Дэвид Копперфильд Клаудиянең партнёры дип санала. 2002 елда, 16 ай элек танышканнан соң, Клаудия Британия продюсеры һәм кинорежиссёры Мэттью Вонга кияүгә чыга. Гаиләнең өч баласы бар: улы — Каспар (30.01.2003), кызлары — Клементина (09.11.2004) һәм Козима Вайолет Вон Драммонд (14.05.2010).

## Фильмография

## Искәрмәләр


## Сылтамалар

* Клаудия Шифферның рәсми сайты

Төркем:ЮНИСЕФның Игелекле ихтыяр илчеләре
Төркем:Алмания актрисалары
Төркем:Википедия:Замандашлар биографиясе
Төркем:Википедия:Викимәгълүматтан чыганак булган мәкаләләр
Төркем:1970 елда туганнар
Төркем:25 август көнне туганнар